Temple Bar (Dublin)

Temple Bar er et område på sørsiden av elven Liffey i Dublin sentrum i Irland. I motsetning til områdene rundt, har Temple Bar bevart sin middelalderske gatenett, med mange trange brosteinsbelagte gater. Det er fremmet som «Dublins kulturkvartal» og har et livlig natteliv som er populær blant turister.

Området er avgrenset av Liffey i nord, Dame Street i sør, Westmoreland Street i øst og Fishamble Street i vest.

 Historie 
I middelalderen var anglo-normannisk navnet på distriktet St. Andrews Parish.Murphy, Sean: «A Short History of Dublin's Temple Bar» . Bray, County Wicklow: Centre for Irish Genealogical and Historical Studies. Det var en forstad som lå utenfor bymurene. Men området gikk ut av bruk på begynnelsen av 1300-tallet da det ble utsatt for angrep fra de innfødte irerne.

Det er generelt antatt at gaten kjent som Temple Bar fikk navnet sitt fra Temple-familien, hvis forfedre William Temple (1555–1627) bygde et hus og hager der på begynnelsen av 1600-tallet. Curtis, Maurice (2016): Temple Bar: A History. History Press Ireland. ISBN 9781845888961. Temple hadde flyttet til Irland i 1599 med hæren til jarlen av Essex, som han tjentegjorde som sekretær for. (Han hadde tidligere vært sekretær for Philip Sidney inntil sistnevnte ble drept i kamp.) Etter at Essex ble halshugget for forræderi i 1601, trakk Temple seg tilbake til privatlivet, men han ble deretter oppfordret til å bli rektor ved lærestedet Trinity College, og tjenestegjorde fra 1609 til sin død i 1627 i en alder av 72 år. William Temples sønn John ble «Master of the Rolls in Ireland», det vil si dommer, og var forfatteren av en berømt brosjyre som hudrefestet den innfødte irske befolkningen for et opprør i 1641.«For One Local Historian, a Rediscovery of Temple Bar», Dublin Inquirer 10. august 2016.  Johns sønn William Temple ble en berømt engelsk statsmann og diplomat.Gilbert, John T. (1859): A History of the City of Dublin. Bind 2. s. 315–316.

På 1700-tallet var Temple Bar sentrum for prostitusjon i Dublin.O’Reilly, Niamh: Striapacha Tri Chead Bliain Duailcis (Prostitutes: Three Hundred Years of Vice), J Irish Studies. Estudios Irlandeses. I løpet av 1800-tallet mistet området langsom sin popularitet, og på 1900-tallet led det av urbant forfall, med mange forlatte bygninger.

På 1980-tallet foreslo det statseide transportselskapet Córas Iompair Éireann å kjøpe opp og rive eiendom i området for å bygge en bussterminal på stedet. Mens dette var på planleggingsstadiet ble de kjøpte bygningene leid ut til lave husleier, noe som brakte små butikker, kunstnere og gallerier til området. Protester fra beboere og butikkeiere førte til at busstasjonsprosjektet ble avbrutt.

 Dagens Temple Bar  
I dag huser området mange irske kulturinstitusjoner. På kvelden og spesielt i helgene er området et viktig senter for uteliv med mange turist-fokuserte nattklubber, restauranter og barer.

 Referanser 

Eksterne lenker
 Temple Bar Cultural Trust
 The Architecture of Temple Bar — from the Irish Architecture Online website

Kategori:Dublin